Up-117/02
Natisni
Opravilna št.:
Up-117/02
Datum odločitve:
25. 11. 2003
ECLI:
ECLI:SI:USRS:2003:Up.117.02
Akt:
Ustavna pritožba A. A. ml. zoper sklep Okrožnega sodišča v Kranju št. P 710/2001 z dne 7. 1. 2002 in zoper sklep Okrožnega sodišča v Kranju št. P 710/2001 z dne 4. 2. 2002
Izrek:
Ustavna pritožba A. A. ml. zoper sklep Okrožnega sodišča v Kranju št. P 710/2001 z dne 7. 1. 2002 in zoper sklep Okrožnega sodišča v Kranju št. P 710/2001 z dne 4. 2. 2002 se zavrže.
Evidenčni stavek:
Sklep okrožnega sodišča za popravo oz. dopolnitev nepopolne vloge (105. člen v zvezi z 108. členom ZPP) ni posamičen akt po 50. členu ZUstS, s katerim bi bilo odločeno o kakšni pritožnikovi pravici ali obveznosti.
Za obravnavanje ustavne pritožbe zoper sklep okrožnega sodišča o zavrženju tožbe niso izpolnjene procesne predpostavke, ker pritožnik ni izčrpal pritožbe kot rednega pravnega sredstva (prvi odstavek 363. člena ZPP).
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 50.1, 55.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
7. 3. 2002
Vrsta odločitve:
sklep
Vrsta rešitve:
zavrženje
Dokument:
US22932
Up-117/02-6
15. 12. 2003
S K L E P
Ustavno sodišče je v postopku za preizkus ustavne pritožbe A. A. ml. iz Ž. na seji senata dne 25. novembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. ml. zoper sklep Okrožnega sodišča v Kranju št. P 710/2001 z dne 7. 1. 2002 in zoper sklep Okrožnega sodišča v Kranju št. P 710/2001 z dne 4. 2. 2002 se zavrže.
Obrazložitev
1. Okrožno sodišče v Kranju je pritožnika (v pravdnem postopku tožečo stranko) s sklepom št. 710/2001 z dne 7. 1. 2002 pozvalo na popravo oziroma na dopolnitev tožbe, nato pa s sklepom št. 710/2002 z dne 4. 2. 2002 tožbo na podlagi četrtega odstavka 180. člena Zakona o pravdnem postopku (Uradni list RS, št. 26/99 in 96/02 - v nadaljevanju ZPP) zavrglo. V ustavni pritožbi pritožnik po vsebini zatrjuje kršitev pravice do nepristranskega sojenja iz 23. člena Ustave.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Zoper sklep Okrožnega sodišča v Kranju št. P 710/2001 z dne 7. 1. 2002 sicer ni pritožbe (tretji odstavek 270. člena ZPP), vendar izpodbijani akt ni posamičen akt po 50. členu ZUstS, s katerim bi bilo odločeno o kakšni pritožnikovi pravici ali obveznosti. Zoper končno odločitev sodišča, tj. zoper sklep Okrožnega sodišča v Kranju št. 710/2001 z dne 4. 2. 2002, pa pritožnik ni izčrpal pritožbe kot rednega pravnega sredstva (prvi odstavek 363. člena ZPP), zato za obravnavanje ustavne pritožbe niso izpolnjene procesne predpostavke.
3. Ustavna pritožba zoper izpodbijana sklepa ni dovoljena, zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS in druge alineje prvega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno.
Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger